U zum Dritte chönnt me doch probiere u Dene, wo Branntewy verchoufe, zuespräch, nume zerst früntlig, u ne säge, was das für nes verderbligs Gwärb sig. Tüe si nüt drum, he nu! so zeig me ne, dass me das Gwärb verachti u nie meh in ihres Hus chöm u libermänt nüt meh mit ne z'tüe heig. Wen eine, nume für ds Gält, anger Lüt a Lib u Seel verderbt, so isch er si nit wärt, dass angeri ehrligi Lüt mit ihm Fründ sige.